Deler av Guodiantekstene: "Den Store Ene genererer vann". Foto fra Hubei Provincial Museum.
**Guodian-bambustekstene** (kinesisk: 郭店楚簡; pinyin: *Guōdiàn Chǔjiǎn*) er et sett med tekster fra den andre halvdel av de stridende staters tid i det gamle Kina. Tekstene er skrevet på bambus- og trestrimler og ble oppdaget i 1993 under en utgravning av Guodiangravene.

Grav nr. 1, hvor tekstene ble funnet, befinner seg i gravkomplekset i distriktet Jingshan, i nærheten av Jingmen i landsbyen Guodian i provinsen Hubei. Dette er 9 km nord for den gamle byen Ying som var hovedstaden i staten Chu fra omkring 676 f.Kr. til 278 f.Kr. Graven og dens innhold ble studert for å avgjøre identiten til den avdøde, en eldre adelig lærd som var læreren til en kongelig prins. Prinsen har blitt identifisert som kronprins Heng, som senere ble kong Qingxiang av Chu. Han var konge da staten Qin inntok Ying i året 278 f.Kr, og tekstene er derfor daterte til omkring 300 f.Kr.

Tekstsamlingen består av 804 bambusstrimler, inneholdende 12072 kinesiske tegn. Tekstene består av tre større kategorier, deriblant det hittil eldste kjente eksemplar av den taoistiske grunnteksten *Daodejing*, et kapittel fra den konfucianske klassikeren Liji (riteboken), innhold fra *historieklassikeren* og andre verker. Etter restaureringen ble tekstene delt i 18 seksjoner; de ble transkribert i standard kinesisk og utgitt i mai 1998 under tittelen *Chu Bamboo Slips from Guodian*.

Tekstsamlingen består av både taoistiske og konfucianistiske verker og har kastet et nytt lys over den filosofiske tenkning i det gamle Kina. Hovedparten av tekstene har vært undervisningsmateriell brukt av konfucianske lærde innenfor Si Meng-skolen ved Jixia-akademiet i staten Qi (Shandong). De var en utsending fra staten Qi. 

Tekstene som allerede var kjent, ble tilskrevet vestlige Han til forskjellige tankestrømninger eller skoler (taoismen for Daodejing, konfucianismen for Ziyi eller for eksempel Wuxing), men oppdagelsen av Guodian indikerer at inndelingen i filosofiske skoler ikke var så tydelig som historisk tradisjon hevder: Tekstene har tildels utvisket det tradisjonelle skismet mellom taoisme og konfucianisme forut for Han-dynastiet. Disse kategoriene oppstod under Han-dynastiet og hadde ingen meningsfull betydning i Guodian..

Referanser
----------

1. ↑  Liu Xiaogan "Texts in the Guodian manuscript" *Encyclopedia of Chinese Philosophy* (2003) 1-41,89, 150-152

Litteratur
----------

* Jiang Guanghui (2000). «The Guodian Chu Slips and Early Confucianism». Contemporary Chinese Thought 32.2. Arkivert fra originalen 11. november 2018. Besøkt 29. januar 2020.
* Jingmen City Museum (1998). *Chu Bamboo Slips from Guodian*. Beijing: Wenwu Chubanshe. ISBN 7-5010-1000-5.
* Xing Wen (2000). «The Guodian Chu Slips: The Paleographical Issues and Their Significances». Contemporary Chinese Thought 32.1.
* Zhang Guangyu; m.fl. (1999). *A Study on the Chu Bamboo Manuscripts of Guodian*. Taipei: Yee Wen Publishing Co. ISBN 7-5010-1000-5.
* Hu Zhihong (1999). «Academic Studies on the Fusion of Confucianism and Daoism». Hubei Chubanshe. Arkivert fra originalen 11. november 2018. Besøkt 29. januar 2020.
* Zhou Jianzhong (2000). «On the Owner of the No.1 Chu Grave in Guodian, Jingmen». Historical Studies Bimonthly.
* Goldin, Paul (2000). «Xunzi in the Light of the Guodian Manuscripts» (PDF). Early China 25.
* Holloway, Kenneth (2009). «Guodian The Newly Discovered Seeds of Chinese Religious and Political Philosophy». Oxford University Press.
* Holloway, Kenneth (2013). «The Quest for Ecstatic Morality in Early China». Oxford University Press.

Eksterne lenker
---------------

* Ancient script rewrites history Arkivert 24. november 2011 hos Wayback Machine. Harvard University Gazette
* Russell Kirkland. «The "Laozi" Debris from Guodian» (PDF). Arkivert fra originalen (PDF 91.1 KB) 3. mars 2016. Besøkt 27. desember 2015.
* Database of Selected Characters from Guodian and Mawangdui Manuscripts, Matthias Richter
* 欢迎您光临简帛研究网站, BambooSilk.Org nettside for forskning på Guodiantekstene
* Guodian Slips - foto og definisjoner